Ներկայացվող փաստաթղթի պատմությունն այսպիսին է եղել. երկու հայ եղբայրներ Պարսկաստանից (հավանաբար՝ Նոր Ջուղայից) ուղևորվում են Իսպանիայի այն ժամանակվա խոշորագույն նավահանգիստ Կադիս, որպեսզի ստանան այստեղ առևտուր անող վաճառականների կուտակված պարտքերը և վերադարձնեն պարտատերերին՝ Պարսկաստան: Պատմությունը փաստում է, որ 17-18-րդ դարերում մեծաթիվ հայ վաճառականներ մշտապես նավարկել են Միջերկրական ծովի խոշոր նավահագիստներով և զբաղվել ամենատարբեր ապրանքների վաճառքով՝ Վենետիկում, Լիվորնոյում, Կադիսում, Լիսաբոնում, Տանժերում և այլն: